9/5. egyéb tantárgyak – művészetek vizsga leírása 2019. június

Az alábbi projetktémák közül egyet kell kiválasztani és megcsinálni:

1. **Egy művészettörténeti korszak és jellemző zenei műfajának makettdoboza.**

Készíts el egy színpadképet makettként a tanult korszakok valamelyikének felhasználásával (őskor-ókor-Bizánc-romanika-gótika-reneszánsz-barokk). Válogass hozzá zenei aláfestést is! (látvány és zene egyszerre jelenjen meg). A korszak kiválasztása után vizsgáld meg annak történelmi, társadalmi, művészeti vetületeit. Ennek alapján igyekezz korhű megoldásokat alkalmazni.

Segítségül: ókor - Aquincum - hangszerek, dallamok, az ókori világ hallhatóvá tétele, középkor - liturgikus zene, Arezzoi Guido, reneszánsz - Róma - Palestrina - művészete:egyházi vagy világi zene, barokk - Orfeo - Monteverdi

1. **Párhuzamos életrajzok.**

Egy zeneszerző és egy művész (festő, szobrász, építész) párhuzamos életútjának bemutatása. Kutatásod kezdd a korszak kiválasztása után, annak történelmi, társadalmi, művészeti vonatkozásainak megismerésével. A feladatot elkészítheted esszé formájában, ehhez szükséges egy szabadon választott technikával készített kettős portré mellékelése is. VAGY készíthetsz egy honlapot, ahol a párhuzamos életutakat bemutatod. Mindkét esetben legyenek kapcsolódási pontok, legyen kitalált (de valós alapokon nyugvó) levelezés vagy párbeszéd köztük. A honlap esetén természetesen gazdag képanyagot is várunk.

Ajánlott irodalom: Múlt-Core zenetörténeti sorozat, Kulcs a muzsikához, Somorjai: Művészettörténet. És még bármi más, ami a témával foglalkozik.

**Kötelező** formai elemek:

* legalább egy konzultáción részt venni bármelyik tanárnál hétfőn vagy kedden (ezt egyeztetni kell még pénteken)
* pontosan feltüntetni a felhasznált forrásokat
* igényes, esztétikus, tartalmi szempontból kimerítő önálló munkát létrehozni
* kellő gondossággal tálalni, bemutatni az elkészült munkát
* az első két feladatnál: szép, igényes 3D-s makettet csinálni. Mintát Vágási Tamás mutat
* az esszéfeladatnál a minimális elvárás a 10.000 karakteres munka
* a párhuzamos portré esetében nem szükséges paszpartuzni, de a munka kifogástalan állapotban kerüljön a vizsgára
* a weblap (pl. wixsite) esetében is szükséges a minimális karakterszám (10.000) és a megfelelő tartalmú (forrásmegjelölt) és minőségű képek bemutatása.
* az elkészült projektfeladatokat a vizsgabizottság előtt be kell mutatni, az elkészülés fázisait, nehézségeit stb. pontosan el kell mondani
* bármely feladat esetén alapvető elvárás, hogy a korszak zenei és művészettörténeti ismereteivel rendelkezzen a vizsgázó. Tehát kérdéseket bármely területről kaphat.
* a projektvizsga várható ideje: június 14. péntek

2019. június 3. Hajzer Nikolett, Sulyok Pap Zsuzsa, Vágási Tamás